IS- SIBT FILGĦAXIJA JIBDA T- TNEJN FILGĦODU U JISPIĊĊA L- ĦADD BILLEJL Il- Ħeffa insapportabbli ta' ( tmiem ) l- essri Ili ma nersaq 'l hawn ix- xhur . Dan bħad- dentist , la ma jkollokx xi tridu x' tersaq tagħmel għandu ? Imma kien hemm xi ħwejjeġ li ridt nikteb dwarhom u , bejn il- muntanja xogħol li għandi , bejn l- għażż , bejn in- ngħas li sar jaqbadni mas- sitta ta' filgħaxija , bqajt nittratjeni . X' kien li ġabni lura ? Nirċievi email mingħand xiħadd ( Malti ) minn Cambridge li , għalkemm l- intenzjoni kienet differenti , ġegħlitni nistħi li abbandunajt kollox u allura . . . għaddejt waħda s' hawn qabel in- ngħas tassew jibda jsabbatli rasi mat- tastiera tal- kompjuter u nerġa' nibdel fehmti . It- tmiem ta' l- essri . Snin ilu kont involut fi produzzjoni żagħżugħa tad- dramm " Boulevard " ta' Francis Ebejer . Kulma kelli nagħmel kien li nikteb il- lirika ta' xi nofs tużżana kanzunetti biex jiġu infilsati fid- dramm li kien inħadem f' St Francis Ravelin , illum it- torri ta' l- avorju tal- MEPA . Francis kien ikun hemm kuljum praċett , jidħol bil- karozza bajda qisha ajruplan li kellu , u jitlaq biss wara li jispiċċaw il- provi . Forsi kelli xi 18 -il sena u kien ġie fuqi darba minnhom jitlobni kopja tal- lirika . U konna noqogħdu nitkellmu . Lejla minnhom qbadnieha fuq il- mewt u rrakkuntali anedottu dwar xi ħabiba tiegħu li kienet mardet u li ftit wara li rċieva l- aħbar ta' mewtha fil- kaxxa tal- posta sab ittra li kienet bagħtitlu ftit qabel mietet fejn qaltlu li kienet tħossha tajba . Il- ħajja mimlija ironija , kien qalli Francis . Ftakart f' dan l- episodju wara aħbar li rċevejt Jannar li għadda : Valda Melgalve , kittieba Latvjana , mietet ta' xi ħamsin sena . Iltqajt ma' Valda waqt seminar ta' ġimgħa f' Settembru li għadda . Mara ħelwa ħafna li għaddiet mill- kalvarju mdaqqas tagħha fi żmien meta l- KGB kellha interess speċjali fil- kittieba ' perikolużi ' fl- Unjoni Sovjetika . Bqajna nikkorrispondu bil- posta elettronika u f' Novembru bgħattilha ritratt tat- tifel għax riedet tarah wara li ltaqgħet miegħu meta kienet hawn . Ittratenejt ftit u meta bgħattu rrispondietni li kellha problema żgħira f' għajnejha u ma setgħetx tarah sew . " Niktiblek qrib il- Milied . " Fil- 11 ta' Jannar Valda rikbet " l- irwiefen tal- lejl " , biex nuża metafora ta' Doreen Micallef . L- email li kellha tiktibli dwar ir- ritratt tat- tifel baqgħet ma nkitbitx . U min jaf kemm affarijiet oħra riedet tikteb , u min jaf laħqitx kitbithom ? L- essri daqstant hu ħafif . Meta kont iżgħar kont nipprova nivviżwalizza l- ħsibijiet ta' kittieb , speċjalment dawk li jkunu għadhom ma nqalbux f' kitba . Xi jsir minnhom , tgħid , dawk il- ħsibijiet meta l- kittieb imut ? Fejn jintilfu ? Fit- tentattiv tiegħi li nivviżwalizza dak li mhux konkret , kont nimmaġina l- ħsibijiet bħal werqiet kbar li jaqgħu minn ras dak li jkun u mbagħad itiru mar- riħ . Imma issa kbirt , sirt ftit aktar ċiniku forsi , u din l- immaġinazzjoni nixfet . Bħal weraq li jaqa' mejjet minn mal- friegħi . Dawk li ma jarawx is- sema Mhux kulħadd jaraha s- sema . Hemm min qatt ma jħares lejha avolja jixtieq iħares lejn is- sħab , lejn l- istilel , lejn il- qamar . Hemm min irid jixxabbat ma' għolja inviżibbli biex forsi jilmaħ naqra nir . Hemm min , jum wara jum , jintebaħ li qiegħed iħares aktar lejn l- art milli lejn is- sema , u min jarah jaħsbu dejjem bil- geddum , jew dejjem qed ifittex xi teżor jiġri fl- art . Min bħali jbati minn jibda jara l- ħajja tinbidel ftit ftit . Jibda jqabbel ir- ritratti ta' meta kien iżgħar ma' dawk li jidher fihom l- aħħar ; jibda jqabbel it- tul tal- mixi li kien jagħmel ma' dak li jagħmel issa ; jibda jġedded il- memorji ta' meta kien jimtedd , jagħlaq għajnejh , u jorqod sa l- għada filgħodu - u taqbdu ħasra għalih innifsu li dan kollu huwa biss volum ta' memorji li ftit ftit jibdew jintesew ukoll . Xi kultant jaqbdek id- daħq għaliex l- aktar affarijiet minn ewl id- dinja , minħabba din il- kundizzjoni , isiru ta' barra minn hawn . Xi kultant nistaqsi lili nnifsi x' se nagħmel la Kolja għad xi darba jipponta subgħajh 'il fuq mistagħġeb bil- forom tas- sħab , jew jurini ajruplan itir fil- għoli qisu traba tal- fidda . Xi kultant nistaqsi ħafna mistoqijiet , inkluża l- famuża " għala ? " Il- ħeffa insapportabbli ta' l- essri se teħodni Sofija l- ġimgħa d- dieħla . Nixtieq nistrieħ daqsxejn mill- Blata . Nixtieq ma nismax aktar bil- perċentwali 'l fejn se jxaqilbu , u nixtieq ma nismax aktar bil- Belt Smart u lanqas nara " impressjonijiet artistiċi " tagħha . Xiħaġa tgħidli li Sofija isbaħ minn Smart . U nixtieq ma nismax aktar li Gonzi jaqbillu jara x' se jagħmel għax b' dir- rata se jmur isaħħan in- naħa tax- xellug ta' l- ispeaker u li Sant jaqbillu ma jibdiex jitbissem lejn il- kastelli jtiru fl- arja . Niġi altament nitnejjek , wara kollox . U forsi ma narax aktar graffiti tat- tip " IL- KBIR GĦADU ĠEJ " viċin ħafna , anzi perikolożament viċin , it- tempji solari li jimmarkaw l- istaġun tar- rebbiegħa . Forsi nistrieħ għal ftit jiem minn dan il- manikomju li ngħożżu bħala dari . Bloggata oħra ta' imtellgħa Jien u Nikol , ftit wara l- funeral ta' missieri , 1/5/2007